text: Воля і Павел Севярынцы адкрылі беларускую хрысціянскую інтэрнэт-краму «Кропля.бай», заснаваную дзеля падтрымкі хрысціянскага інфармацыйнага парталу «Крыніца.інфа».
  У «Kroplia.by» можна набыць цішоткі, нататнікі, кубкі, завушніцы, гадзіннікі з цытатамі з Бібліі па-беларуску, вышыванкі, торбы з беларускай хрысціянскай сімволікай. Таксама «Kroplia.by» плануе прадаваць кнігі (Біблію і Новы Запавет у беларускім перакладзе, «Беларускую хрысціянскую азбуку», «Хронікі Нарніі», энцыклапедыю «Люблю Беларусь», «Беларусалім» ды іншыя), і дыскі серыі «Беларускі хрысціянскі хіт».
  Аўтар ідэі, Вольга Севярынец, зарэгістраваная як індывідуальны прадпрымальнік, распавядае:
  — Зараз у Беларусі амаль уся сувенірная прадукцыя і большасць кнігаў для цэркваў ідзе з Расіі, радзей — з Польшчы. Беларускамоўнае даводзіцца збіраць па каліўцу. Мы вырашылі распрацоўваць адмысловы дызайн, замаўляць нашым рамеснікам аўтарскія рэчы з беларускай і хрысціянскай сімволікай, каб у вернікаў усё ж такі была магчымасць выбраць сваё. Кропля камень точыць.
  — Беларусі вельмі патрэбны такі хрысціянскі «Сымбаль.бай» — цэнтр дызайнерскіх распрацовак, які паспрыяе беларусізацыі цэркваў, — кажа Павел Севярынец. — Таму для нас «Kroplia.by» — хутчэй не камерцыйны, а дабрачынны праект. Менавіта праз яго мы хочам падтрымаць партал «Krynica.info».
  Апошняе ў рубрыцы:
  Грамадства
  Мастака Алеся Пушкіна этапавалі ў гродзенскую турму
  22 лістапада мастака Алеся Пушкіна перавялі ў гродзенскую турму № 1 на строгі рэжым, паведамляюць праваабаронцы. Нагадаем,...
  Грамадства
  Дарыце каханне, аптымізм, надзею і веру ў цуд. Карысныя парады, як правільна выбраць падарунак
  Мы гаворым Новы год і маем на ўвазе асаблівую атмасферу, пах ігліцы і мандарынаў, і, вядома, падарункі. Пра што...
  Грамадства Замежжа
  У самым цэнтры Вільні адкрываецца новая крама беларускай сімволікі
  Заўтра, 4 снежня, A2.Print ладзіць урачыстае адкрыццё новай крамачкі беларускай сімволікі па адрасе Pilies g. 6. Час урачыстага...
  Грамадства Тэатр
  Творчасць мастачкі тэатра лялек Людмілы Скітовіч
  У стварэнні спектакля для тэатра лялек вельмі шмат ручной працы. І гэта не толькі дэкарацыі, рэквізіт і касцюмы —...